செரானி மாவட்டம்

செரானி மாவட்டம் (Sheran District or Shirani District), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும்.  இது பலூசிஸ்தான் மாகணத்தின் வடகிழக்கில் ஆப்கானித்தான் நாடு மற்றும் கைபர் பக்துவா மாகாணத்தின் எல்லையை ஒட்டியுள்ளது. இதன் நிர்வாகத் தலைமையிடம் செரானி நகரம் ஆகும். செரானி நகரம் மாகாணத் தலைநகரான் குவெட்டாவிலிருந்து  373.கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 1333 கிலோமீட்டர் தொலைவிலும் உள்ளது. இம்மாவட்டம் சுலைமான் மலைத்தொடரின் ஒரு பகுதியாக உள்ளது. 
மாவட்ட எல்லைகள்
செரானி மாவட்டத்திற்கு வடக்கிலும், கிழக்கிலும், மேற்கிலும் பாகிஸ்தானின் கைபர் பக்துன்வா மாகாணம், தெற்கில் ஜோப் மாவட்டம் மற்றும் தென்கிழக்கில் மூசாக்கேல் மாவட்டம் எல்லைகளாக உள்ளது. 
மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 36,100 குடியிருப்புகள் கொண்ட செரானி மாவட்ட மக்கள் தொகை 1,91,687 ஆகும். பாலின விகிதம் 100 பெண்களுக்கு 122.02 ஆண்கள் வீதம் உள்ளனர். சராசரி எழுத்தறிவு 23.86% ஆகும்
10 வயதிற்குட்பட்ட குழந்தைகள் 75,400 (39.34%) ஆக உள்ளனர். 90% மக்கள் தொகை கிராமப்புறங்களில் உள்ளது. இதன் மக்கள் தொகையில் 99.67% இசுலாமையும், பிற சமய சமயங்களை 0.33% பின்பற்றுகின்றன. இம்மாவட்டத்தில் பஷ்தூ மொழியை 99.87% மக்கள் பேசுகின்றனர்.இம்மாவட்டத்தில் ஹரிபால் மற்றும் செரான் இன மக்கள் பெரும்பான்மையாக வாழ்கின்றனர்.
மாவட்ட நிர்வாகம்
செரானி மாவட்டம் 1 வருவாய் வட்டம் மட்டும் 186 கிராமங்களைக் கொண்டுள்ளது.

வருவாய் வட்டம்பரப்பளவு
(km²)மக்கள் தொகை
(2023)மக்கள்தொகை அடர்த்தி
(ppl/km²)

(2023)எழுத்தறிவு
(2023)ஒன்றியக் குழுக்கள் செரானி வருவாய் வட்டம்4,310191,68744.4723.86%...
மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்